CELEX: 32012D0177
Language: sk
Date: 2012-03-19 00:00:00
Title: 2012/177/EÚ: Rozhodnutie Rady z  19. marca 2012 , ktorým sa mení a dopĺňa rozhodnutie 1999/70/ES o externých audítoroch národných centrálnych bánk, pokiaľ ide o externého audítora Bank of Greece

28.3.2012   
            
            
               SK
            
            
               Úradný vestník Európskej únie
            
            
               L 90/21
            
         ROZHODNUTIE RADY
   z 19. marca 2012,
   ktorým sa mení a dopĺňa rozhodnutie 1999/70/ES o externých audítoroch národných centrálnych bánk, pokiaľ ide o externého audítora Bank of Greece
   (2012/177/EÚ)
   RADA EURÓPSKEJ ÚNIE,
   so zreteľom na protokol (č. 4) o Štatúte Európskeho systému centrálnych bánk a Európskej centrálnej banky pripojený k Zmluve o Európskej únii a Zmluve o fungovaní Európskej únie, a najmä na jeho článok 27 ods. 1,
   so zreteľom na odporúčanie Európskej centrálnej banky ECB/2012/1 z 10. februára 2012 Rade Európskej únie o externom audítorovi Bank of Greece (1),
   keďže:
   
               (1)
            
            
               Účty Európskej centrálnej banky (ECB) a národných centrálnych bánk Eurosystému majú overiť nezávislí externí audítori odporúčaní Radou guvernérov ECB a schválení Radou Európskej únie.
            
         
               (2)
            
            
               Mandát súčasných externých audítorov Bank of Greece sa skončí po vykonaní auditu za finančný rok 2011. Preto je nevyhnutné vymenovať externého audítora od finančného roku 2012.
            
         
               (3)
            
            
               Bank of Greece vybrala za svojho externého audítora na finančné roky 2012 až 2016 spoločnosť KPMG Certified Auditors A.E.
            
         
               (4)
            
            
               Rada guvernérov ECB odporučila, aby bola spoločnosť KPMG Certified Auditors A.E. vymenovaná za externého audítora Bank of Greece na finančné roky 2012 až 2016.
            
         
               (5)
            
            
               Je vhodné postupovať podľa odporúčania Rady guvernérov ECB a zodpovedajúcim spôsobom zmeniť a doplniť rozhodnutie Rady 1999/70/ES (2),
            
         PRIJALA TOTO ROZHODNUTIE:
   Článok 1
   Článok 1 ods. 12 rozhodnutia 1999/70/ES sa nahrádza takto:
   
      „12.   Spoločnosť KPMG Certified Auditors A.E. sa týmto schvaľuje za externého audítora Bank of Greece na finančné roky 2012 až 2016.“
   
   Článok 2
   Toto rozhodnutie nadobúda účinnosť dňom jeho oznámenia.
   Článok 3
   Toto rozhodnutie je určené Európskej centrálnej banke.
   
      V Bruseli 19. marca 2012
      
         
            Za Radu
         
         
            predsedníčka
         
         M. GJERSKOV
      
   
   
      (1)  Ú. v. EÚ C 48, 18.2.2012, s. 1.
   
      (2)  Ú. v. ES L 22, 29.1.1999, s. 69.